b'\n_START_ARTICLE_\nLira (glasbilo)\n_START_PARAGRAPH_\nLira, (gr., lyra), starogr\xc5\xa1ko glasbilo na strune napete na okvir v obliki jarma. Je najstarej\xc5\xa1e strunsko glasbilo. v\xc4\x8dasih je bila izdelana iz \xc5\xbeelvinega oklepa in antilopinih rogov. Med njima je bila deska ter 6 strun._NEWLINE_Lira je glasbeni instrument starih Grkov in drugih ljudstev ob Sredozemskem morju. Najstarej\xc5\xa1a oblika lire je imela 4 do 7 strun. Nanjo so igrali s prsti ali s kovinskim naprstnikom._NEWLINE_Lira je bila v zgodnjem srednjem veku upo\xc5\xa1tevan godalni instrument, iz katerega se je razvila kasnej\xc5\xa1a violina in pred njo \xc5\xa1e drugi godalni instrumenti; tenorska - lira da braccio - s 7 strunami, basovska - lira da gamba - s 9 do 12 strunami, kontrabasovaka - arhiviola da lira - z 12 do 14 strunami. Po legendi je Hermes naredil liro Apolonu in jo dal v zameno za svete krave._NEWLINE_Lira je simbol lepote, harmonije, preprostost, sozvo\xc4\x8dje, duhovnost, fantazijo\xe2\x80\xa6 Je tudi simbol lirskega pesni\xc5\xa1tva in glasbe.'